पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोरोना के बढ़ते मरीज चिंता का कारण बन गए हैं। हर दिन पॉजिटिव मरीज निकलकर सामने आ रहे हैं। इसी बीच गुरुवार सबसे सुखद रहा क्योंकि 125 लोग एक साथ कोरोना को हराकर अपने घर लौटे। वहीं 165 लोगों की जांच में 42 लोग पॉजिटिव भी मिले हैं। ऐसे में अब भी सबसे ज्यादा जरुरत है कोरोना से बचाव के लिए मास्क और सोशल डिस्टेंस का पालन करने की। जिले में अब तक कोविड के 3 हजार 139 प्रकरण हो चुके हैं।\
फिलहाल 675 एक्टिव मरीज हैं जिनमें अशोकनगर में 671 एवं अन्य जिले में 4 लोग भर्ती हैं। साथ ही अब तक कुल 2 हजार 443 लोग ठीक हो चुके हैं। वहीं बात सैंपलों की करें तो 90 हजार 719 सैंपल जांच के लिए लिए गए। जिनमें से 87 हजार 314 निगेटिव आई जबकि 201 की रिपोर्ट रिजेक्ट हुई। गुरुवार को 443 सैंपल जांच के लिए लिए गए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn